ddrg/super_eurlex huggingface dataset:
Μόσχα, 26 Ιουλίου 2004.

For the European Community

Por el Gobierno de la Federación de Rusia

Za vládu Ruské federace

For regeringen for Den Russiske Føderation

Für die Regierung der Russischen Föderation

Venemaa Föderatsiooni valitsuse nimel

Για την Κυβέρνηση της Ρωσικής Οποσπονδίας

For the Government of the Russian Federation

Pour le gouvernement de la Fédération de Russie

Per il Governo della Federazione russa

Krievijas Federācijas valdības vārdā

Rusijos Federacijos Vyriausybės vardu

Az Orosz Föderáció részéről

Ghall-Gvern tal-Federazzjoni Russa

Voor de regering van de Russische Federatie

W imieniu rządu Federacji Rosyjskiej

Pelo Governo da Federação da rússia

Za vládu Ruskej federácie

Za vlado Ruske federacije

Venäjän federaation hallituksen puolesta

För Ryska federationens regering

за Правительство Российской федерации
α)

ως τακτικά μέλη: 1. ο κ. Jack McCONNELL First Minister Scottish Parliament σε αντικατάσταση της κας Irene OLDFATHER 2. ο κ. Corrie McCHORD Leader of Stirling Council σε αντικατάσταση της κας Christine MAY
Απόφαση της Επιτροπής

της 12ης Φεβρουαρίου 2004

για την τροποποίηση της απόφασης 97/467/ΕΚ όσον αφορά τη συμπερίληψη εγκαταστάσεων της Βουλγαρίας και της Ουγγαρίας στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος στρουθιονιδών

[κοινοποιηθείσα υπό τον αριθμό Ε(2004) 346]

(Κείμενο που παρουσιάζει ενδιαφέρον για τον ΕΟΧ)

(2004/144/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), και ιδίως το άρθρο 2 παράγραφοι 1 και 4,

Εκτιμώντας τα ακόλουθα:

(1) Με την απόφαση 97/467/ΕΚ της Επιτροπής(2) καταρτίσθηκαν προσωρινοί πίνακες εγκαταστάσεων τρίτων χωρών από τις οποίες επιτρέπεται στα κράτη μέλη η εισαγωγή κρέατος στρουθιονιδών.

(2) Η Βουλγαρία και η Ουγγαρία απέστειλαν καταλόγους εγκαταστάσεων παραγωγής κρέατος στρουθιονιδών, για τις οποίες οι αρμόδιες αρχές πιστοποιούν ότι είναι σύμφωνες με τους κοινοτικούς κανόνες.

(3) Οι εν λόγω εγκαταστάσεις πρέπει να συμπεριλαμβάνονται στους καταλόγους που καταρτίσθηκαν με την απόφαση 1997/467/ΕΚ.

(4) Λόγω του ότι δεν έχουν ακόμη διεξαχθεί επιθεωρήσεις επιτόπου, οι εισαγωγές από τις εγκαταστάσεις αυτές δεν είναι επιλέξιμες για τους μειωμένους υλικούς ελέγχους σύμφωνα με το άρθρο 2 παράγραφος 4 της απόφασης 95/408/ΕΚ.

(5) Κατά συνέπεια, η απόφαση 97/467/ΕΚ θα πρέπει να τροποποιηθεί κατάλληλα.

(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα II της απόφασης 97/467/ΕΚ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 25 Φεβρουαρίου 2004.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 12 Φεβρουαρίου 2004.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17· απόφαση όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

(2) ΕΕ L 199 της 26.7.1997, σ. 57· απόφαση όπως τροποποιήθηκε τελευταία από την απόφαση 2002/797/ΕΚ (ΕΕ L 277 της 15.10.2002, σ. 23).

ΠΑΡΑΡΤΗΜΑ

Το παράρτημα ΙΙ τροποποιείται ως εξής:

1. Τα ακόλουθα κείμενα εισάγονται στο παράρτημα ΙΙ στο μέρος που αφορά τη Βουλγαρία σύμφωνα με την εθνική αναφορά:

">ΘΕΣΗ ΠΙΝΑΚΑ>"

2. Τα ακόλουθα κείμενα εισάγονται στο παράρτημα ΙΙ στο μέρος που αφορά την Ουγγαρία σύμφωνα με την εθνική αναφορά:

">ΘΕΣΗ ΠΙΝΑΚΑ>"
3.

Στο παράρτημα I, προστίθεται η ακόλουθη απαγορευμένη ζώνη ΣΤ: «Ζώνη ΣΤ ΙΣΠΑΝΙΑ: — Επαρχίες Cádiz, Málaga, Sevilla, Huelva, Córdoba, Jaén, Cáceres, Badajoz — Επαρχία Toledo [οι comarcas (περιοχές) Oropesa, Talavera de la Reina, Belvis de Jara και Los Navalmorales] — Επαρχία Ciudad Real (οι comarcas Horcajo de los Montes, Piedrabuena, Almadén και Almodóvar del Campo). ΠΟΡΤΟΓΑΛΙΑ: — Περιφερειακή διεύθυνση γεωργίας του Alentejo: τα concelhos (δήμοι) Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos· Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (ανατολικά της A2, οι freguesias (κοινότητες) Santa Susana, Santiago και Torrão) Gavião (feguesias Gavião, Atalaia, Margem και Comenda) — Περιφερειακή διεύθυνση γεωργίας του Ribatejo e Oeste: τα concelhos Montijo (freguesias Canha, S. Isidoro de Pegões και Pegões), Coruche, Salvaterra de Magos, Almeirim, Alpiarça, Chamusca, (freguesias Pinheiro Grande, Chamusca, Ulme, Vale de Cavalos, Chouto και Parreira), Constância (freguesia Sta Margarida de Coutada), Abrantes (freguesias Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós και Bemposta).»
Απόφαση του Συμβουλίου

της 19ης Φεβρουαρίου 2004

για το διορισμό ενός αναπληρωματικού μέλους από την Αυστρία στην Επιτροπή των Περιφερειών

(2004/222/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της αυστριακής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών.

(2) Έχει κενωθεί μια θέση αναπληρωματικού μέλους της Επιτροπής των Περιφερειών, λόγω παραίτησης του κ. Ernst WOLLER, γεγονός που γνωστοποιήθηκε στο Συμβούλιο στις 20 Ιανουαρίου 2004,

ΑΠΟΦΑΣΙΖΕΙ:

Άρθρο μόνο

Ο κ. Markus LINHART, δήμαρχος (Bregenz), διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Ernst WOLLER, και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 19 Φεβρουαρίου 2004.

Για το Συμβούλιο

Ο Πρόεδρος

M. McDowell

(1) ΕΕ L 24 της 26.1.2002, σ. 38.
Απόφαση του Συμβουλίου

της 27ης Οκτωβρίου 2003

όσον αφορά τη σύναψη συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας που τροποποιεί τη συμφωνία μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα της 9ης Ιουλίου 2002

(2004/42/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 δεύτερο εδάφιο και το άρθρο 300 παράγραφος 3 πρώτο εδάφιο,

την πρόταση της Επιτροπής,

Εκτιμώντας τα ακόλουθα:

(1) Η συμφωνία εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου(1), ετέθη σε ισχύ την 1η Δεκεμβρίου 1997.

(2) Το άρθρο 21 της συμφωνίας εταιρικής σχέσης και συνεργασίας ορίζει ότι το εμπόριο προϊόντων που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (εφεξής "ΕΚΑΧ") διέπεται από τις διατάξεις του τίτλου ΙΙΙ, πλην του άρθρου 15, και από τις διατάξεις συμφωνίας.

(3) Στις 9 Ιουλίου 2002, η ΕΚΑΧ και η κυβέρνηση της Ρωσικής Ομοσπονδίας συνήψαν συμφωνία σχετικά με το εμπόριο ορισμένων προϊόντων χάλυβα(2), η οποία εγκρίθηκε εξ ονόματος της ΕΚΑΧ με την απόφαση 2002/603/ΕΚΑΧ της Επιτροπής(3).

(4) Η συνθήκη ΕΚΑΧ έληξε στις 23 Ιουλίου 2002. Τα μέρη συμφώνησαν δυνάμει του άρθρου 10 παράγραφος 2 της συμφωνίας σχετικά με το εμπόριο ορισμένων προϊόντων χάλυβα ότι η συμφωνία θα πρέπει να παραμείνει σε ισχύ και μετά την ημερομηνία αυτή, καθώς και όλα τα δικαιώματα και οι υποχρεώσεις των μερών που απορρέουν από αυτή.

(5) Τα μέρη άρχισαν διαβουλεύσεις όπως προβλέπεται στο εγκεκριμένο πρακτικό αριθ. 2 της προαναφερθείσας συμφωνίας και κατέληξαν στο συμπέρασμα ότι η κάλυψη των προϊόντων από τη συμφωνία πρέπει να επεκταθεί για να συμπεριλάβει επίσης τις ομάδες προϊόντων SA5 και SA6, με τον καθορισμό αντίστοιχων ποσοτικών ορίων,

ΑΠΟΦΑΣΙΖΕΙ:

Άρθρο 1

1. Η συμφωνία μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας που τροποποιεί τη συμφωνία μεταξύ της ΕΚΑΧ και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα της 9ης Ιουλίου 2002 εγκρίνεται εξ ονόματος της Κοινότητας.

2. Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία που αναφέρεται στο άρθρο 1.

Λουξεμβούργο, 27 Οκτωβρίου 2003.

Για το Συμβούλιο

Ο Πρόεδρος

A. Matteoli

(1) ΕΕ L 327 της 28.11.1997, σ. 3.

(2) ΕΕ L 195 της 24.7.2002, σ. 55.

(3) ΕΕ L 195 της 24.7.2002, σ. 54.
Απόφαση της Επιτροπής

της 6ης Ιανουαρίου 2004

για την τροποποίηση της απόφασης 98/371/ΕΚ σχετικά με τις εισαγωγές νωπού κρέατος από ορισμένες προσχωρούσες χώρες

[κοινοποιηθείσα υπό τον αριθμό Ε(2003) 5314]

(Κείμενο που παρουσιάζει ενδιαφέρον για τον ΕΟΧ)

(2004/83/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1), και ιδίως τα άρθρα 14, 15 και 16,

την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση(2), και ιδίως το άρθρο 8 παράγραφος 4 και το άρθρο 9 παράγραφος 2 στοιχείο β),

Εκτιμώντας τα ακόλουθα:

(1) Η απόφαση 98/371/ΕΚ της Επιτροπής(3) διέπει τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες.

(2) Εάν το επιτρέπει η κατάσταση της υγείας των ζώων και για την εξασφάλιση σαφήνειας και συνοχής πριν από την προσχώρηση, ενδείκνυται η χορήγηση άδειας στην Κύπρο και τη Μάλτα για την εισαγωγή στην Κοινότητα νωπού κρέατος όλων των ειδών που αναφέρονται στην παρούσα απόφαση.

(3) Επιπροσθέτως, η γενική κατάσταση της υγείας των ζώων στην Εσθονία και τη Λεττονία είναι ικανοποιητική.

(4) Κατά συνέπεια, τα κράτη μέλη πρέπει να επιτρέψουν την εισαγωγή βοείου, πρόβειου, και αίγειου κρέατος καθώς και κρέατος μονόπλων από τις εν λόγω χώρες στην Κοινότητα, καθώς επίσης και χοιρείου κρέατος από τη Λεττονία.

(5) Κρίνεται επίσης κατάλληλη η ενημέρωση των ονομάτων, συμπεριλαμβανομένων των περιφερειών και των κωδικών ISO, για τη Βουλγαρία και τη Σλοβακία.

(6) Η απόφαση 98/371/ΕΚ πρέπει να τροποποιηθεί ανάλογα.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα I και II της απόφασης 98/371/ΕΚ αντικαθίστανται από το κείμενο των παραρτημάτων της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Ιανουαρίου 2004.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

(2) ΕΕ L 18 της 23.1.2003, σ. 11.

(3) ΕΕ L 170 της 16.6.1998, σ. 16· απόφαση όπως τροποποιήθηκε τελευταία από την απόφαση 2003/827/ΕΚ (ΕΕ L 311 της 27.11.2003, σ. 36).

ΠΑΡΑΡΤΗΜΑ I

"ΠΑΡΑΡΤΗΜΑ I

ΠΕΡΙΓΡΑΦΗ ΤΩΝ ΕΔΑΦΩΝ ΟΡΙΣΜΕΝΩΝ ΕΥΡΩΠΑΪΚΩΝ ΧΩΡΩΝ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΠΑΡΑΡΤΗΜΑ II

ΕΓΓΥΗΣΕΙΣ ΩΣ ΠΡΟΣ ΤΗΝ ΥΓΕΙΑ ΤΩΝ ΖΩΩΝ ΠΟΥ ΑΠΑΙΤΟΥΝΤΑΙ ΓΙΑ ΤΗΝ ΠΙΣΤΟΠΟΙΗΣΗ ΝΩΠΟΥ ΚΡΕΑΤΟΣ

>ΘΕΣΗ ΠΙΝΑΚΑ>

Σημείωση:

Οι εισαγωγές νωπού κρέατος για κατανάλωση από τον άνθρωπο επιτρέπονται μόνον εφόσον η Επιτροπή εγκρίνει πρόγραμμα ελέγχου υπολειμμάτων στην τρίτη χώρα εξαγωγής."
Απόφαση του Συμβουλίου

της 8ης Δεκεμβρίου 2003

σχετικά με την ανάλυση και τη συνεργασία όσον αφορά τα κίβδηλα κέρματα ευρώ

(2003/861/ΕΚ)

TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 123 παράγραφος 4 τρίτη φράση,

την πρόταση της Επιτροπής,

τη γνώμη της Ευρωπαϊκής Κεντρικής Τράπεζας(1),

Εκτιμώντας τα ακόλουθα:

(1) Ο κανονισμός (ΕΚ) αριθ. 1338/2001 του Συμβουλίου, της 28ης Ιουνίου 2001, σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία(2), και ιδίως το άρθρο του 5, προβλέπει την ανάλυση και την ταξινόμηση των κίβδηλων κερμάτων από το εθνικό κέντρο ανάλυσης κερμάτων (ΕΚΑΚ) σε κάθε κράτος μέλος και από το ευρωπαϊκό τεχνικό και επιστημονικό κέντρο (ΕΤΕΚ). Η Επιτροπή εξασφαλίζει, από το έτος 2000, το πλαίσιο για το συντονισμό των αντίστοιχων ενεργειών των εν λόγω τεχνικών φορέων.

(2) Από τον Οκτώβριο του 2001 το ΕΤΕΚ ασκεί τα καθήκοντά του σε προσωρινή βάση στο γαλλικό νομισματοκοπείο με την παρεχόμενη από την Επιτροπή διοικητική στήριξη και διαχείριση, σύμφωνα με την ανταλλαγή επιστολών μεταξύ του προέδρου του Συμβουλίου και του υπουργού Οικονομικών της Γαλλίας, της 28ης Φεβρουαρίου και της 9ης Ιουνίου 2000.

(3) Προκειμένου να διασφαλιστεί η συνέχεια και η ανεξαρτησία στο πλαίσιο της προστασίας των κερμάτων ευρώ από την παραχάραξη και την κιβδηλεία, θα πρέπει να ανατεθούν στην Επιτροπή αρμοδιότητες ως προς την άσκηση των δραστηριοτήτων του ΕΤΕΚ και για τη διασφάλιση του συντονισμού των αρμόδιων τεχνικών αρχών κατά τις ενέργειές τους στον εν λόγω τομέα,

ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή προβαίνει στη σύσταση του Ευρωπαϊκού Τεχνικού και Επιστημονικού Κέντρου και διασφαλίζει τη λειτουργία του και το συντονισμό των δραστηριοτήτων των αρμόδιων τεχνικών αρχών για την προστασία των κερμάτων ευρώ από την παραχάραξη και την κιβδηλεία.

Άρθρο 2

Η απόφαση αυτή απευθύνεται στα κράτη μέλη που έχουν υιοθετήσει το ευρώ ως ενιαίο νόμισμα.

Βρυξέλλες, 8 Δεκεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ C 202 της 27.8.2003, σ. 31.

(2) ΕΕ L 181 της 4.7.2001, σ. 6.
Απόφαση 2003/642/ΔΕΥ του Συμβουλίου

της 22ας Ιουλίου 2003

σχετικά με την εφαρμογή στο Γιβραλτάρ της σύμβασης για την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση,

τη σύμβαση για την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης(1) ("η σύμβαση για την καταπολέμηση της δωροδοκίας"),

Εκτιμώντας τα ακόλουθα:

(1) Η σύμβαση για την καταπολέμηση της δωροδοκίας καταρτίσθηκε με την πράξη του Συμβουλίου της 26ης Μαΐου 1997.

(2) Στη σύμβαση για την καταπολέμηση της δωροδοκίας δεν προβλέπεται η εφαρμογή της στο Γιβραλτάρ.

(3) Η σύμβαση για την καταπολέμηση της δωροδοκίας καθώς και ορισμένες άλλες συμβάσεις που καταρτίσθηκαν επί της ιδίας βάσεως, συνήφθησαν στο πλαίσιο του τίτλου VI της συνθήκης για την Ευρωπαϊκή Ένωση πριν από την 1η Ιουνίου 2000(2) και συνεπώς, εκείνη τη χρονική περίοδο δεν κάλυπταν το Γιβραλτάρ.

(4) Το Ηνωμένο Βασίλειο είναι υπεύθυνο για τις διεθνείς σχέσεις του Γιβραλτάρ.

(5) Είναι ευκταίο η σύμβαση για την καταπολέμηση της δωροδοκίας να εφαρμόζεται στο Γιβραλτάρ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η σύμβαση για την καταπολέμηση της δωροδοκίας εφαρμόζεται στο Γιβραλτάρ.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει την ημέρα της δημοσίευσής της.

Βρυξέλλες, 22 Ιουλίου 2003.

Για το Συμβούλιο

Ο Πρόεδρος

G. Alemanno

(1) ΕΕ C 195 της 25.6.1997, σ. 1.

(2) Ημερομηνία κατά την οποία άρχισαν να παράγουν αποτελέσματα οι συμφωνίες μεταξύ της Ισπανίας και του Ηνωμένου Βασιλείου σε σχέση με τις αρχές του Γιβραλτάρ στο πλαίσιο πράξεων και συναφών συμφωνιών της ΕΕ και της ΕΚ.
Απόφαση του διοικητικού συμβουλίου της Ευρωπόλ

της 5ης Ιουνίου 2003

για την έγκριση των όρων και διαδικασιών που καθόρισε η Ευρωπόλ για την αναπροσαρμογή των ποσών, τα οποία αναφέρονται στο προσάρτημα της απόφασης, της 16ης Νοεμβρίου 1999, του διοικητικού συμβουλίου της Ευρωπόλ όσον αφορά του φόρους υπέρ της Ευρωπόλ που επιβάλλονται στις αποδοχές και λοιπές αμοιβές των υπαλλήλων της Ευρωπόλ

(2003/C 152/06)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,

Έχοντας υπόψη

το πρωτόκολλο βάσει του άρθρου Κ.3 της συνθήκης της Ευρωπαϊκής Ένωσης και του άρθρου 41 παράγραφος 3 της σύμβασης Ευρωπόλ σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της(1), και ιδίως το άρθρο 10,

Εκτιμώντας τα ακόλουθα:

(1) Το Συμβούλιο αποφάσισε στις 5 Ιουνίου 2003 την αναπροσαρμογή των πάσης φύσεως αποδοχών των υπαλλήλων της Ευρωπόλ κατά 4,4 % με αναδρομική ισχύ από 1ης Ιουλίου 2002.

(2) Το διοικητικό συμβούλιο αποφάσισε, στις 5 Ιουνίου 2003, να προβεί σε αύξηση των ποσών που αναφέρονται στο άρθρο 4 του προσαρτήματος της απόφασης του διοικητικού συμβουλίου της 16ης Νοεμβρίου 1999(2), κατά ποσοστό ίσο προς εκείνο που ορίζεται στην απόφαση του Συμβουλίου της 5ης Ιουνίου 2003, η οποία αναφέρεται στο σημείο 1, και για την ίδια ημερομηνία.

(3) Σύμφωνα με την ίδια απόφαση του διοικητικού συμβουλίου της 5ης Ιουνίου 2003, οι τιμές που ορίζονται με αυτό τον τρόπο πρέπει να δημοσιεύονται στην Επίσημη Εφημερίδα της Ευρωπαϊκής Ένωσης.

ΑΠΟΦΑΣΙΖΕΙ:

Άρθρο 1

Με ισχύ από 1ης Ιουλίου 2002:

1. Το ποσό που αναφέρεται στην πρώτη πρόταση του άρθρου 4 του προσαρτήματος στην απόφαση του διοικητικού συμβουλίου της Ευρωπόλ της 16ης Νοεμβρίου 1999, αναπροσαρμόζεται σε 105,76 ευρώ.

2. Οι τιμές σε μονάδες ευρώ του πίνακα που περιλαμβάνεται στο άρθρο 4 του προσαρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999, αντικαθίστανται από τις ακόλουθες:

8 % για ποσά από 105,76 ευρώ έως 1862,83 ευρώ·

10 % για ποσά από 1862,84 ευρώ έως 2565,78 ευρώ·

12,5 % για ποσά από 2565,79 ευρώ έως 2940,52 ευρώ·

15 % για ποσά από 2940,53 ευρώ έως 3339,41 ευρώ·

17,5 % για ποσά από 3339,42 ευρώ έως 3714,17 ευρώ·

20 % για ποσά από 3714,18 ευρώ έως 4077,42 ευρώ·

22,5 % για ποσά από 4077,43 ευρώ έως 4452,16 ευρώ·

25 % για ποσά από 4452,17 ευρώ έως 4815,42 ευρώ·

27,5 % για ποσά από 4815,43 ευρώ έως 5190,17 ευρώ·

30 % για ποσά από 5190,18 ευρώ έως 5553,43 ευρώ·

32,5 % για ποσά από 5553,44 ευρώ έως 5928,18 ευρώ·

35 % για ποσά από 5928,19 ευρώ έως 6292,00 ευρώ·

40 % για ποσά από 6292,01 ευρώ έως 6666,76 ευρώ·

45 % για ποσά άνω των 6666,77 ευρώ.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 3

Η παρούσα απόφαση αρχίζει να ισχύει την επόμενη ημέρα από την έγκρισή της.

Χάγη, 5 Ιουνίου 2003.

N. Τασιοπουλος

Πρόεδρος του διοικητικού συμβουλίου

(1) ΕΕ C 221 της 19.7.1997, σ. 2.

(2) ΕΕ C 65 της 28.2.2001, σ. 8.
Απόφαση της Επιτροπής

της 3ης Μαρτίου 2003

για την τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα, όσον αφορά τον Καναδά και τις Ηνωμένες Πολιτείες της Αμερικής

[κοινοποιηθείσα υπό τον αριθμό Ε(2003) 658]

(Κείμενο που παρουσιάζει ενδιαφέρον για τον ΕΟΧ)

(2003/151/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και την εισαγωγή εμβρύων κατοικιδίων βοοειδών(1), όπως τροποποιήθηκε τελευταία από την απόφαση 94/113/EΚ(2), και ιδίως το άρθρο 8,

Εκτιμώντας τα ακόλουθα:

(1) Η απόφαση 92/452/ΕΟΚ της Επιτροπής(3), όπως τροποποιήθηκε τελευταία από την απόφαση 2003/12/ΕΚ(4), προβλέπει ότι τα κράτη μέλη εισάγουν έμβρυα από τρίτες χώρες μόνον εάν έχουν συλλεγεί, μεταποιηθεί και αποθηκευθεί από μία ομάδα συλλογής εμβρύων που περιλαμβάνεται στους καταλόγους της απόφασης αυτής. Ο Καναδάς και οι Ηνωμένες Πολιτείες της Αμερικής διαβίβασαν αίτημα για τροποποιήσεις στους εν λόγω καταλόγους όσον αφορά τις εγγραφές για τις χώρες αυτές.

(2) Ο Καναδάς και οι Ηνωμένες Πολιτείες της Αμερικής έχουν παράσχει στην Επιτροπή εγγυήσεις όσον αφορά τη συμμόρφωση προς τους ενδεδειγμένους κανόνες της οδηγίας 89/556/ΕΟΚ και οι σχετικές ομάδες συλλογής έχουν εγκριθεί επίσημα για εξαγωγές προς την Κοινότητα από τις κτηνιατρικές υπηρεσίες των χωρών αυτών.

(3) Ως εκ τούτου, η απόφαση 92/452/ΕΟΚ πρέπει να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 92/452/ΕΟΚ τροποποιείται ως εξής:

1. Η σειρά για την ομάδα του Καναδά N° Ε 728 αντικαθίσταται από τα εξής:

">ΘΕΣΗ ΠΙΝΑΚΑ>"

2. Η ακόλουθη σειρά προστίθεται στις ομάδες των ΗΠΑ:

">ΘΕΣΗ ΠΙΝΑΚΑ>"

Άρθρο 2

Η παρούσα απόφαση αρχίζει να ισχύει από τις 7 Μαρτίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 3 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ L 302 της 19.10.1989, σ. 1.

(2) ΕΕ L 53 της 24.2.1994, σ. 23.

(3) ΕΕ L 250 της 29.8.1992, σ. 40.

(4) ΕΕ L 7 της 11.1.2003, σ. 84.